Бзэмрэ Хабзэмрэ
Сыадыгэщ,
Сыкъалъхуащи адыгагъэр хэту си лъым.
Сыадыгэщ,
Сыкъалъхуащи, адыгэбзэр сэ сIурылъу.
Сыадыгэщ,
Адыгэбзэм и IэфIагъыр псэм зыхищIэу.
Схуэлъытэнукъым адыгэу ар зымыщIэр.
Адыгэбзэр хэшыпсыхьу нэгъуэщI бзэм,
КIуэдыжыну къысхуидэнкъым зэи псэм.
Адыгэ хабзэу ди нэхъыжьхэм я щIэиным
Дропсэури нобэм къэскIэ дриину,
Къысщохъужыр ди щIэблэщIэм я къалэну
Мыулъийуэ пхахыфыну ар зэманым.
БэIутIэIу Iэджэм пэлъэщащ анэдэлъхубзэр,
Зэман дыджхэм къелыфащ Адыгэ Хабзэр.
Мис а Хабзэр щытIыгъынущ гъащIэм  пщалъэу,
Адыгэбзэм дригушхуэу, дрипсалъэу.

Гъурыжь Залым.

#усэхэр_АХЧ